276 — 
quippe quae iu veris Sparis postice interrupta, in Labris inflexa 
observatur. Singularis etiam lineae lateralis habitus inter Sciaenae 
characteres est, uti plenaria ejus absentia in Gobiis notabilis, prout 
alibi dicetur. Maximo igitur jure, in Labracibus nostris, suturae 
laterum, lineae laterali analogae et sociae, pro charactere generico 
valebunt, quarum numero et situ similes in nullo alio piscium ge- 
nere; nec in ullo alio mari hactenus observatas esse scio. Accedit 
etiam peculiris habitus et pinnarum structura, imo in quibusdanr 
speciebus cum Blenniis affinitas. Conveniunt autem Labracum spe- 
cies mihi cognitae: corpore crassiusculo, elongato, imbricato squamis 
minusculis, oblongis, aspereto- ciliatis, saepe in series longitudinales 
digestis; suturis in utroque latere ad dorsum et ad ventrem pluribus, 
totidemque musculorum divortiis; ore sublabiato, tantum maxillarum 
marginibus dentato; operculis branchiarum inermibus, cute angulatis, 
cum toto fere capite squamulosis; F/abellis branchiostegis quinque 
vel sexradiatis; pinnis dorsalibus subconnexis, cum anali inermibus, 
pectoralibus magnis, fabelliformibus, ventralibus sub thorace appro- 
ximatis, omniumque fere pinnarum, praeter caudam (ut plurimum 
integram) radiis plerumque simplicibus, sed inermibus; ut itaque sat 
multis momentis a Labris et Speris aliorum marium, qui vero in 
Oceano boreo-orientali plane abesse videntur, differant. Vivunt 
autem omnes species circa littora coníragosa Camtschatcae et oppo- 
sitae , cum insulis, Americae, circaque Curilas insulas, et forte plu- 
res adhuc congeneres species in illa pelagi parte agnoscunt, quas 
nondum novimus, praesertim quia hoc piscium genus profunda maris 
ejusque fundum amare videatur, omne magnis et robustis pinnis 
iempestuoso ilo mari aptatum. Species, quae ad me pervenerunt, 
sunt sequentes : 
